Source: https://www.riigiteataja.ee/akt/128062017003
Timestamp: 2019-11-13 08:49:36+00:00
Document Index: 4403674

Matched Legal Cases: ['§ 29', '§ 16', '§ 28', '§ 1', '§ 46', '§ 2', '§ 2', '§ 3']

Põllumajandusministri määruste muutmine tulenevalt tolliseadusest – Riigi Teataja
Põllumajandusministri määruste muutmine tulenevalt tolliseadusest
RT I, 28.06.2017, 3
Vastu võetud 21.06.2017 nr 46
Määrus kehtestatakse loomade ja loomsete saadustega kauplemise ning nende impordi ja ekspordi seaduse § 29 lõike 1 ning söödaseaduse § 16 lõike 8 ja § 28 lõike 3 alusel.
§ 1. Põllumajandusministri 22. detsembri 2004. a määrust nr 191 „Importimisel tehtava veterinaarkontrolli kord” muudetakse järgmiselt:
1) paragrahvi 5 lõikes 2 asendatakse sõna „tollikontrollitsoonis” sõnadega „tolli poolt määratud kohas”;
2) paragrahvi 5 lõikes 3 asendatakse sõnad „samas tollikontrollitsoonis” sõnadega „lõike 2 kohases tolli poolt määratud kohas”;
3) paragrahvidest 7 ja 8 jäetakse välja tekstiosa „, vabaladu” vastavas käändes;
4) paragrahvi 8 lõike 8 punkt 4 sõnastatakse järgmiselt:
„4) maanteel, raudteel või sadamas asuva piiripunkti kaudu kaubasaadetist toimetades on kaubasaadetis tolli järelevalve all tolliseadustiku kohaselt kuni kaubasaadetise toimetamiseni ühendusevälisesse riiki;”;
5) paragrahvi 8 lõike 8 punkt 7 sõnastatakse järgmiselt:
„7) kaubasaadetis veetakse rahvusvahelisi vedusid teostavat laeva loomse toiduga varustavasse ettevõttesse tolliseadustiku kohaselt ning kaubasaadetisega on kaasas sertifikaat, mille vorm on komisjoni otsuses 2000/571/EÜ, milles sätestatakse kolmandatest riikidest pärit ja vabatsoonidesse, vabaladudesse, tolliladudesse või piiriüleseid meretranspordivahendeid varustavatele ettevõtjatele ettenähtud toodete veterinaarkontrolli meetodid (EÜT L 240, 23.09.2000, lk 14–18), toodud näidise kohane ja mis on loomade ja loomsete saadustega kauplemise ning nende impordi ja ekspordi seaduse § 46 lõike 1 alusel Veterinaar- ja Toiduameti veebilehel avalikustatud;”;
6) paragrahvi 12 lõigetes 4 ja 5 asendatakse tekstiosa „, vabatsoonis või vabalaos” sõnadega „või vabatsoonis”.
§ 2. Põllumajandusministri 8. mai 2007. a määruse nr 70 „Mitteloomse sööda ühendusevälisest riigist Eestisse toimetamisest teavitamise kord ja sööda ühendusevälisest riigist Eestisse toimetamise üle ametliku kontrolli teostamise täpsem kord” § 2 lõikes 1 asendatakse tekstiosa „üldjuhul tolli poolt aktsepteeritud tolliterminalis, tollilaos, hoiukohas, vabatsoonis või vabalaos” tekstiosaga „tolliseaduses sätestatud nõuete kohases ajutise ladustamise kohas, tollilaos või vabatsoonis”.
§ 3. Määrus jõustub 1. juulil 2017. a.